stanford-oval/wikipedia huggingface dataset:
Metachromatic leukodystrophy
הערות שוליים

↑  אסור לפספס‏, בנג'מין באטן במציאות: בת ה-6 "מזדקנת לאחור" ובקרוב לא תוכל ללכת, באתר וואלה, 17 ביולי 2024
↑  מערכת וואלה חדשות‏, בנג'מין באטן במציאות: זוג אחים "מזדקנים לאחור", באתר וואלה, 28 בנובמבר 2012
↑  הערך "Arylsulfatase_A", באתר ויקירפואה
↑  לקראת אישור: לא תאמינו כמה תעלה התרופה היקרה בעולם, באתר וואלה, 21 במרץ 2024
↑  מחלה גנטית: לויקודיסטרופיה מטכרומטית, באתר משרד הבריאות, ‏18 בפברואר 2021
↑  בדיקת מטהכרומטיק לאוקודיסטרופי (בדם), באתר מכבי שירותי בריאות, ‏21 ביוני 2022
ערך זה הוא קצרמרבנושא רפואה ובנושא מחלות. אתם מוזמנים לתרום לוויקיפדיה ו.
As I Am

As I Am הוא אלבום אולפן השלישי של הזמרת-יוצרת האמריקאית אלישה קיז. האלבום יצא לאור ב-9 בנובמבר 2007, על ידי חברת תקליטים ג'יי רקורדס. מתוך האלבום יצא הסינגל "No One", אשר היה ללהיט בינלאומי, שהצליח לכבוש את פסגת מצעד הבילבורד הוט 100.
עם יציאתו נכנס האלבום אל המקום הראשון במצעד הבילבורד 200.
רקע

האלבום הופק על ידי מפיקים כדוגמת אלישה קיז, ג'ון מאייר ולינדה פרי. ב-3 בינואר 2008 העניק איגוד תעשיית ההקלטות האמריקאי את תואר הפלטינה המשולשת לאלבום, על מכירות של למעלה משלושה מיליון עותקים במדינה.
בשנת 2009 נודע כי האלבום נמכר בלמעלה מ-3.7 מיליון עותקים בארצות הברית בלבד.
רשימת רצועות

| As I Am> מס' | As I Am> שם | As I Am> משך | As I Am>  | As I Am>  | As I Am>  | As I Am>  | As I Am>  | As I Am>  | As I Am>  |
| --- | --- | --- | --- | --- | --- | --- | --- | --- | --- |
| 1. | As I Am (Intro)  | 1:52 |  |  |  |  |  |  |  |
| 2. | Go Ahead  | 4:36 |  |  |  |  |  |  |  |
| 3. | Superwoman  | 4:34 |  |  |  |  |  |  |  |
| 4. | No One  | 4:12 |  |  |  |  |  |  |  |
| 5. | Like You'll Never See Me Again  | 5:15 |  |  |  |  |  |  |  |
| 6. | Lesson Learned (בשיתוף ג'ון מאייר)   | 4:14 |  |  |  |  |  |  |  |
| 7. | Wreckless Love  | 3:53 |  |  |  |  |  |  |  |
| 8. | The Thing About Love  | 3:50 |  |  |  |  |  |  |  |
| 9. | Teenage Love Affair  | 3:10 |  |  |  |  |  |  |  |
| 10. | I Need You  | 5:10 |  |  |  |  |  |  |  |
| 11. | Where Do We Go from Here  | 4:11 |  |  |  |  |  |  |  |
| 12. | Prelude to a Kiss  | 2:08 |  |  |  |  |  |  |  |
| 13. | Tell You Something (Nana's Reprise)  | 4:28 |  |  |  |  |  |  |  |
| 14. | Sure Looks Good to Me  | 4:31 |  |  |  |  |  |  |  |
| משך כולל: | משך כולל: | 55:58 |  |  |  |  |  |  |  |
Made in Japan

Made in Japan הוא אלבום הופעה כפול מאת להקת הרוק הבריטית דיפ פרפל, שהוקלט במהלך סיבוב ההופעות שלה ביפן באוגוסט 1972, ויצא לאור בבריטניה בדצמבר 1972, ובאפריל 1973 בארצות הברית.
האלבום נחשב לאחד מאלבומי ההופעה הטובים והמשפיעים ביותר בתולדות הרוקנ'רול, כשאיכותו הבלתי מתפשרת מהווה מודל איכות לכל להקות הרוק שבאו אחריו. קוראי מגזין הרולינג סטון דירגו את האלבום כאלבום ההופעה השישי הטוב ביותר בכל הזמנים.
היסטוריה

Made in Japan הוקלט כולו בשלושה לילות בין ה-15 ל-17 באוגוסט 1972, באולם הקונצרטים "Festival Hall" שבאוסקה, ובאולם ניפון בודקאן בטוקיו, בירת יפן. ארבעה מהשירים שבוצעו נלקחו מהאלבום Machine Head שיצא לאור קודם לכן באותה שנה.
בתחילה, חלק מחברי הלהקה לא ראו באלבום חשיבות מיוחדת, ורק רוג'ר גלובר ואיאן פייס טרחו להגיע ולסייע בחדר העריכות. ג'ון לורד העיד כי זהו האלבום האהוב עליו ביותר, ובראיון שנערך איתו אמר:
"דיפ פרפל הייתה אז בשיא כוחה. האלבום הזה הוא התגלמות של כל מה שהיינו באותו זמן. בתחילה זה כלל לא היה אמור להתפרסם מחוץ לגבולות יפן. המפיק היפני אמר לנו: " האם אתם מוכנים לעשות אלבום הופעה חיה?" אנחנו ענינו "אנחנו לא עושים אלבומי הופעות חיות, אנחנו לא מאמינים בהם". לבסוף הסכמנו, אבל דרשנו את הזכויות על ההקלטות כיוון שלא רצינו שזה יתפרסם מחוץ ליפן. עלות ייצור האלבום הייתה רק 3,000$, וזה היה נשמע עסקה די טובה, אז הצענו ל"וורנר ברוס" להפיק את האלבום. בתחילה הם סירבו, אך לבסוף הסכימו בחוסר חשק, והאלבום קיבל פלטינה כבר בשבוע השני..."
ההוצאה לאור בארצות הברית התעכבה בשל רצונה של "וורנר ברוס" להוציא לאור את אלבום האולפן Who Do We Think We Are קודם לאלבום ההופעה.
העטיפה האחורית של האלבום לא צולמה ביפן, אלא בתיאטרון "Brixton Academy" שבלונדון. בתמונה נראה במקרה פיל קולן שהתפרסם מאוחר יותר כגיטריסט להקת הרוק דף לפרד.
בשנת 1998 יצאה לאור מהדורה חדשה של האלבום, בתוספת דיסק CD שמכיל הדרנים מההופעה.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
Piero Scaruffi: 
Sputnikmusic: 
Ultimate Guitar Archive: 
Truemetal: 100/100
Rockline: 98/100
מאז פרסומו, קיבל האלבום ביקורות נלהבות ביותר ממבקרי מוזיקה רבים ששיבחו את איכותו הגבוהה, האנרגטיות והכימיה שהיטיבה הלהקה ליצור. כמו כן, החדשנות שהציגה הלהקה, בביצועים ארוכים וקשים, והפיכת להיטי ענק לקטעים ארוכים ומורכבים וביצועם על הבמה לעיתים במשך 20 דקות, הייתה חדשנית וחסרת תקדים והשפיעה על להקות רבות אחרות, ושינתה את פני אלבומי ההופעה ברוק העולמי. אתר המוזיקה Allmusic כינה את האלבום "ציון דרך בתולדות הרוק הכבד", וציין כי "על ידי הקיצוניות ומתיחת הגבולות של הלהקה, הפכה הלהקה את ההבי מטאל למה שהוא". האתר גם שיבח את נגינתם של חברי הלהקה ובמיוחד את זו של ג'ון לורד, וקבע שזוהי נגינתו הטובה ביותר מכל אלבומיו. באתר הישראלי "מטאליסט" נכתב: כי "מדובר באלבום מושלם. הסאונד בו ללא דופי... ההרכב שמנגן בו הוא החמישייה המוצלחת ביותר, אותה חמישייה שהקליטה את רצף שלושת אלבומי המופת של תחילת שנות השבעים. רמת הנגינה, הדיוק הטכני, ההנאה מהמוזיקה, הביצועים, האנרגיות - כל דבר באלבום הזה שואף לשלמות והאלבום הזה הוא התגלמות כל מה שטוב בדיפ פרפל"
רשימת השירים

כל השירים נכתבו על ידי ריצ'י בלקמור, איאן גילן, ג'ון לורד, איאן פייס ורוג'ר גלובר
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Highway Star  | 6:50 |  |  |  |  |  |  |  |
| 2. | Child in Time  | 12:24 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 3. | Smoke on the Water  | 7:31 |  |  |  |  |  |  |  |
| 4. | The Mule  | 9:49 |  |  |  |  |  |  |  |
| צד ג'> מס' | צד ג'> שם | צד ג'> משך | צד ג'>  | צד ג'>  | צד ג'>  | צד ג'>  | צד ג'>  | צד ג'>  | צד ג'>  |
| --- | --- | --- | --- | --- | --- | --- | --- | --- | --- |
| 5. | Strange Kind of Woman  | 9:35 |  |  |  |  |  |  |  |
| 6. | Lazy  | 10:50 |  |  |  |  |  |  |  |
| צד ד'> מס' | צד ד'> שם | צד ד'> משך | צד ד'>  | צד ד'>  | צד ד'>  | צד ד'>  | צד ד'>  | צד ד'>  | צד ד'>  |
| --- | --- | --- | --- | --- | --- | --- | --- | --- | --- |
| 7. | Space Truckin'  | 19:41 |  |  |  |  |  |  |  |
| הדרנים מההוצאה המחודשת מ-1998> מס' | הדרנים מההוצאה המחודשת מ-1998> שם | הדרנים מההוצאה המחודשת מ-1998> משך | הדרנים מההוצאה המחודשת מ-1998>  | הדרנים מההוצאה המחודשת מ-1998>  | הדרנים מההוצאה המחודשת מ-1998>  | הדרנים מההוצאה המחודשת מ-1998>  | הדרנים מההוצאה המחודשת מ-1998>  | הדרנים מההוצאה המחודשת מ-1998>  | הדרנים מההוצאה המחודשת מ-1998>  |
| --- | --- | --- | --- | --- | --- | --- | --- | --- | --- |
| 1. | Black Night  | 6:17 |  |  |  |  |  |  |  |
| 2. | Speed King  | 7:25 |  |  |  |  |  |  |  |
| 3. | Lucille  | 8:03 |  |  |  |  |  |  |  |
מבצעים

ריצ'י בלקמור - גיטרה
איאן גילן - שירה, מפוחית פה, כלי הקשה
רוג'ר גלובר - גיטרה בס
ג'ון לורד - קלידים, עוגב, פסנתר חשמלי
איאן פייס - תופים, כלי הקשה
גרסאות כיסוי

ב-13 בינואר 2006, ביצעה להקת המטאל דרים ת'יאטר גרסת כיסוי לאלבום, כשביצעה את האלבום כולו באולם הקונצרט "Tokyo International Forum" בטוקיו. ב-15 באותו חודש, באולם הקונצרט שבו השתמשו דיפ פרפל, ניגנה הלהקה את האלבום פעם נוספת. שתי ההופעות הוקלטו ויצאו לאור על ידי חברת התקליטים של הלהקה, כשרוג'ר גלובר משמש כעורך מוזיקלי.
הערות שוליים

↑  רשימת 10 אלבומי ההופעה הטובים בכל הזמנים, באתר רולינג סטון
↑  ריאיון עם ג'ון לורד, באתר "the highway star"
↑  איך הגיע פיל קולן לעטיפה האחורית של האלבום של דיפ פרפל, באתר "playadelnacho"
↑  ביקורת וסיקור על האלבום, באתר Allmusic
↑  ביקורת על האלבום, באתר "Piero Scaruffi"
↑  ביקורת על האלבום, באתר Sputnikmusic
↑  ביקורת על האלבום, באתר Ultimate Guitar Archive
↑  ביקורת על האלבום, באתר "Truemetal"
↑  ביקורת על האלבום, באתר "Rockline"
↑  ביקורת על האלבום, באתר "Allmusic"
↑  ביקורת על האלבום, באתר "מטאליסט"
| דיפ פרפל |
| --- | --- | --- |
| איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז | איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז |  |
| אלבומי אולפן | Shades of Deep Purple (1968) • The Book of Taliesyn (1968) • Deep Purple (1969) • Deep Purple in Rock (1970) • Fireball (1971) • Machine Head (1972) • Who Do We Think We Are (1973) • Burn (1974) • Stormbringer (1974) • Come Taste the Band (1975) • Perfect Strangers (1984) • The House of Blue Light (1987) • Slaves and Masters (1990) • The Battle Rages On... (1993) • Purpendicular (1996) • Abandon (1998) • Bananas (2003) • Rapture of the Deep (2005) • Now What?!‎ (2013) • Infinite (2017) • Whoosh! (2020)  • Turning to Crime (2021) • =1 (2024) |  |
| --- | --- |
בקרת זהויות :  MusicBrainz release group: afab893b-4284-37c3-bf74-0139773c8c6d
LncRNA

lncRNA (באנגלית: long non-coding RNA) הן מולקולות רנ"א שאורכן עולה על 200 בסיסים שאינן מקודדות לחלבון השייכות למשפחת ה-ncRNA. גבול זה נקבע שרירותית כדי לשמש להפרדת lncRNA ממולקולות RNA קטנות (כמו microRNA, ו-siRNA) בשיטות הניקוי השונות.
שכיחות מולקולות lncRNA

מחקר שבוצע ב-2007 העלה כי בתאים אנושיים בהשוואה לתעתיקי mRNA היוצרים חלבונים, תעתיקי lncRNA משועתקים ברמה של פי 4 ויותר.
אולם פרויקט מקיף יותר בשם (FANTOM (Functional Annotation of Mammalian cDNA עשה שימוש בטכניקת ריצוף המובילה ליצירת ספריית cDNA זיהה כ-35,000~ תעתיקי lncRNA שבוטאו מכ-10,000~ לוקוסים (אתרים המכילים גן) ועברו מודיפיקציות בדומה לmRNA אך הן חסרות מסגרת קריאה.
כיום מספר זה של מולקולות אלו בתא מוערך כשמרני לאור מחקרים המראים כי מולקולות lncRNA בעלות מודיפקציות אלו מהוות רק כ-40% ממספרם האמיתי.
עם זאת קיים קושי גדול לכמת את מספרן של מולקולות lncRNA בתא או בספריות cDNA כיון שקשה לזהותן על פני תעתיקי mRNA.
למרות ההערכות כי קיימות בתאי יונקים עשרות אלפי תעתיקי lncRNA, קיימת סברה כי לרובן כלל אין פעילות.
זיהוי מולקולות lncRNA

לראשונה זוהו מולקולות lncRNA לאחר ריצוף ספריות cDNA בעכברים, לאחר שהתברר מהשוואה לספריית החלבונים כי רוב התעתיקים כלל אינם יוצרים חלבון. לאור התפתחות שיטות הריצוף התברר כי כמות התעתיקים שאינם מתורגמים לחלבון גדולה פי ארבעה מכמות התעתיקים היוצרים חלבון. מולקולות lncRNA רבות חופפות או ממוקמות בין אזורים המכילים מספר תעתיקים המקודדים לחלבונים או מולקולות ncRNA. מורכבות זו של הגנום קידמה את ההבנה כי הגנום מאורגן בצורה מודולרית כך שאזור מסוים יכול ליצור בשני הגדילים שלו תעתיקים מקודדים ושאינם מקודדים.
תפקיד מולקולות lncRNA

באאוקריוטים מולקולות אלו מבקרות מנגנונים רבים בתא הכוללים את פעילות השעתוק על ידי RNA פולימראז II, פעילות פקטורי שעתוק וגיוסם, דחיסות הכרומטין, קישור פקטורי השעתוק לDNA, השתקה של כרומוזום X, מנגנון השחבור, מגנון התרגום, מנגנוני השתקה, הארכת טלומרים והשפעה על אפיגנטיקה, כאשר מתגלות יותר ויותר מולקולות lncRNA המשפיעות על ביטוי הגנים הסמוכים להם או המכילים אותם כאינטרונים.
תפקיד מולקולות lncRNA > שינוי מבנה הכרומטין

מולקולות lncRNA מגייסות קומפלקס האחראי על שינוי מידת דחיסות הכרומטין. כך למשל נזק לDNA יוצר סיגנל הגורם לביטוי מולקולות lncRNA באזור הקַדָם (פרומוטור) של הגן cyclin D1 הקשור במחזור התא. מולקולות אלו פועלות יחד לוויסות הפעילות של RNA הקושר חלבון בשם FUS/TLS הפועל בדומה ל(TATA-Binding-Protein (TBP. לאחר מכן TLS מעכב את פעילות האצטיל-טרנספראז של CREB המהווה פקטור שעתוק ובכך מוריד את ביטוי הגן Cyclin D1.
תפקיד מולקולות lncRNA > בקרת פעילות פקטורי שעתוק

בעכברים קיים מעצם (אנהנסור) שמור אבולוציונית המכיל lncRNA בשם Evf2 שמגייס פקטור שעתוק בשם DLX2 לאותו אנהנסור כדי לגרום לביטויים של הגנים הסמוכים המקודדים לחלבונים, מנגנון הקיים באנהנסורים נוספים ביונקים.
תפקיד מולקולות lncRNA > בקרת פעילות RNA פולימראז II

מולקולות lncRNA עוברות אינטראקציה עם קומפלקס אתחול השעתוק TFIID לצורך השפעה על בחירת הפרומוטור. בסמוך לגן DHFR קיימת מולקולת lncRNA היוצרת קומפלקס עם הפרומוטור שמונע את קישור TFIID. מנגנון זה ככל הנראה נפוץ בבקרת פקומוטור כיוון שקיימים אלפי קומפלקסים דומים בכרומוזומים של איקריוטים.
מולקולות lncRNA שעוברות אינטראקציה עם אלמנטים בזאליים של RNA פולימראז II משועתקות לרוב על ידי RNA פולימראז III כך שמנגנון הבקרה שלהן לא תלוי בשעתוקן על ידי RNA פולימראז II. אלמנט Alu המשועתק בתגובה לשוק חום יכול להיקשר לRNA פולימראז II כדי למנוע את יצירת קומפלקס אתחול השעתוק.
תפקיד מולקולות lncRNA > בקרה לאחר שעתוק

מאחר שלמולקולות lncRNA יכולת קשירה הספציפית לרצף, הן יכולות לבקר תהליכי עיבוד של mRNA כמו שחבור, עריכה, הובלה לציטופלזמה, תרגום ודגרדציה. רוב הגנים ביונקים מבטאים תעתיק אנטי-סנס (תעתיק מהגדיל המשלים בדנ"א הדו גדילי) שייתכן ויוצר מולקולות ncRNA המבקרות את הדינמיקה וההתבגרות של הmRNA. בנוסף, הקישור של מולקולת lncRNA יכול לגרום לפירוקה על ידי קומפלקס RISC בדומה למנגנון siRNA.
חשיבות רפואית

חשיבותן הרפואית של מולקולות lncRNA טמונה ביכולות הבקרה המגוונות שלהן, ובמיוחד בכל הקשור בבקרה על גנים ותהליכים הקשורים להתמיינות ולהתפתחות. כך למשל ביטוי לא תקין שלהן עלול לגרום לשינוי הבקרה ולגרום לשינוי בביטוי גן קריטי.
בגן המקודד לחלבון p15 המהווה גן מדכא סרטן קיים תעתיק אנטיסנס (על הגדיל המשלים בDNA הדו גדילי) הגורם לשינוי דחיסות הכרומטין והמתילציה שלו ובכך מבקר את ביטויו של p15. בלוקמיה ביטוי תעתיק הlncRNA גורם לדיכוי ביטוי הגן p15, דבר שייתכן ותורם להתפתחות הגידול.
מחלת האלפא-תלסמיה המאופיינת בפגיעה בשרשרת החלבון גלובין α, נגרמת בשל פגיעה בביטוי הגן HBA2. הגן מושתק כיון שאזור CpG שלו עובר מתילציה הגורמת לדחיסתו כבר בתחילת ההתפתחות, עקב ביטוי מולקולת lncRNA הנמצאת בגדיל המשלים לגן HBA2 בתאי גזע עובריים.
SNP (Single Nucleotide Polymorphism) המהווה אתר בו קיים פולימורפיזם (שינוי בנוקלאוטיד יחיד בגנום בין פרטים) הנמצא ב־3'UTR של הגן ZFAT וכן בפרומוטור של התעתיק הנמצא בגדיל המשלים גורם לעלייה בביטוי ZFAT על ידי דיכוי ביטוי הגן מהגדיל המשלים, ומוביל בכך למחלה אוטואימונית thyroiditis.
AEW Winter Is Coming

| Winter Is Coming>  הפוסטר הרשמי של האירוע בכיכובם של ג'ון מוקסלי וקני אומגה.מידע |
| --- | --- | --- |
ארגון: All Elite Wrestling
תאריך: 2 בדצמבר 2020
עיר: ג'קסונוויל, פלורידה
אולם: Daily's Place
מספר צופים: 1,000
סיסמה פרסומית: War Is Here
סדרת פרקי ספיישל של AEW Dynamite
| Fight for the Fallen | Winter Is Coming | Holiday Bash |
Winter Is Coming היה פרק ספיישל היאבקות מקצועית של ארגון ההיאבקות All Elite Wrestling‏ (AEW). האירוע נערך ב-2 בדצמבר 2020 באולם ה-Daily's Place בג'קסונוויל, פלורידה ושודר ברשת הטלוויזיה TNT כספיישל של תוכנית הטלוויזיה השבועית של הארגון, Dynamite.
חמישה קרבות התנהלו באירוע. בקרב המרכזי, קני אומגה ניצח את ג'ון מוקסלי וזכה באליפות העולם של AEW. עוד ברשימת הקרבות, כריס ג'ריקו ניצח את פרנקי קאזריאן, ואלוף ה-TNT של AEW, דארבי אלין וקודי רודס ניצחו את טים טאז (ריקי סטארקס ופאוורהאוס הובס).
רגע בולט באירוע היה הבכורה של סטינג, שהופיע לראשונה ב-TNT מזה 19 שנים; הופעתו האחרונה ברשת הטלוויזיה הזו הייתה במסגרת הפרק האחרון של התוכנית השבועית WCW Monday Nitro ב-26 במרץ 2001.
הפקה

| --- | --- |

תפקיד:: שם:
צוות השידור: ג'ים רוס
צוות השידור: טוני שיבאני
צוות השידור: אקסקליבר
צוות השידור: דון קאליס (מוקסלי נגד אומגה)
כרוז: ג'סטין רוברטס
שופטים: אובריי אדוארדס
שופטים: ברייס רמסבורג
שופטים: פרנק גסטיניו
שופטים: מייק פוסי
שופטים: פול טרנר
שופטים: ריק קנוקס
מראיין: אלכס מארווז
הפקה > רקע

ב-18 בנובמבר 2020 בפרק של התוכנית Dynamite, דווח שהפרק של ה-2 בדצמבר יהיה ספיישל תחת הכותרת "Winter Is Coming" (שפירושו: "החורף מגיע"). ארגון ההיאבקות AEW שיווק את הקרב בין מוקסלי לאומגה על אליפות העולם של AEW כ"קרב הגדול ביותר בהיסטוריה של Dynamite" ואת האירוע כ"אירוע ה-Dynamite הגדול ביותר".
כותר הפרק "Winter Is Coming" נגזר מסדרת הטלוויזיה משחקי הכס, ששודרה ברשת הטלוויזיה HBO. ביטוי זה היה שם פרק הבכורה של העונה הראשונה, בנוסף להיותו המוטו של בית סטארק מוינטרפל.
הפקה > עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark.
באירוע Full Gear, קני אומגה ניצח את שותפו לשעבר, אדם פייג' בקרב גמר טורניר ההדחות על המועמדות לאליפות העולם של AEW. ב-11 בנובמבר בפרק של התוכנית Dynamite, דווח שג'ון מוקסלי יגן על תוארו מול אומגה ב-2 בדצמבר במסגרת פרק הספיישל Winter Is Coming.
ביקורות

הספיישל גרף רייטינג של 0.42 בנתונים הדמוגרפיים של גילאים 49–18 ו-913 אלף צפיות. זה הוא היה הרייטינג הגבוה ביותר של הארגון בשנת 2020 והגבוה ביותר מאז 13 בדצמבר 2019, במהלך מלחמות ימי רביעי.
באירוע נכחו כאלף אנשים, שהיא המגבלה שנחקקה בכפוף למגבלות נגיף הקורונה בהתאם לתפוסת 5,500 המקומות של האולם. האירוע קיבל ביקורות חיוביות בקרב המבקרים והצופים, כשהקרב המרכזי על אליפות העולם של AEW עמד בראש ביקורות אלה, בנוסף להופעת הבכורה של סטינג.
העיתונאי של Wrestling Observer Newsletter, דייב מלצר, העניק לקרב המרכזי ציון של 4.5 כוכבים. אריק ביסטון מהאתר Bleacher Report אמר שקרב הבאטל רויאל "המשיך מספר כיווני עלילה", הופעת הבכורה של סטינג "חיממה את הנשמה", הקרב בין מוקסלי לאומגה היה "פנטסטי עד לסיומת" והעלילה הבין-ארגונית עם ארגון ההיאבקות Impact Wrestling "שינתה את חוקי המשחק". וייד קלר מהאתר Pro Wrestling Torch אמר שקרב הבאטל רויאל היה "טוב למדי", הבכורה של סטינג "נעשתה היטב" ושימשה כ"רגע בולט באירוע". עוד אמר שהוא "היה מוכן לצפות בעוד שלושים דקות נוספות של קרב בין מוקסלי לאומגה" ותיאר את מערכת היחסים החדשה של AEW עם Impact Wrestling כ"מעניינת".
בתוך פחות מ-24 שעות, החולצה הראשונה של סטינג עבור AEW קבעה שיא מכירות חדש של Pro Wrestling Tees. ההופעה של סטינג הייתה נושא החיפוש העשירי באינטרנט ב-3 בדצמבר וסרטון הופעת הבכורה שלו ב-AEW דורג במקום השלישי בסרטונים הנצפים ביותר ביוטיוב, כשהסרטון מהקרב בין מוקסלי לאומגה דורג במקום השמיני בסרטונים הנצפים ביותר.
תוצאה לאורך זמן

לאחר שערך את הבכורה שלו בארגון, מאוחר יותר נודע שסטינג חתם על חוזה ארוך טווח ב-AEW והוא ידבר בפרק הבא של התוכנית השבועית Dynamite. עוד הוכרז לפרק הבא, The Inner Circle יעסקו באולטימטום אותו כריס ג'ריקו הציב בשאלה האם הקבוצה תמשיך יחדיו או תחדול להתקיים. מספר קרבות הוכרזו גם כן: לאנס ארצ'ר והלוצ'ה בראדרס (פנטגון ג'וניור וריי פיניקס) יתמודדו מול אדי קינגסטון והבוצ'ר והבלייד, היאנג באקס יתמודדו מול The Hybrid 2,‏ FTR (קאש וילר ודקס הרווד) יתמודדו מול Varsity Blondes (גריף גאריסון ובריאן פילמן ג'וניור), דאסטין רודס נגד פרסטון ואנס, ו-MJF נגד אורנג' קאסידי בקרב הגמר עבור טבעת היהלום של דינאמייט. ב-7 בדצמבר, הוכרז ששאקיל אוניל יופיע ויישא דברים ב-9 בדצמבר בפרק של התוכנית Dynamite במהלך ראיון עם טוני שיבאני.
קני אומגה ניצח את ג'ון מוקסלי וזכה באליפות העולם של AEW לאחר עזרה מחברו הוותיק וסגן הנשיא הבכיר של ארגון ההיאבקות Impact Wrestling, דון קאליס, ששימש כפרשן אורח בקרב. לאחר הקרב, הם עזבו באופן מיידי את המבנה ובזמן שהשניים היו בדרכם להיכנס למכונית, קאליס ענה לשאלותיו של המראיין אלכס מארווז על ידי כך שאמר שהוא ואומגה יסבירו את מעשיהם ביום שלישי בתוכנית !Impact. דברים אלה אושרו מאוחר יותר על ידי ארגון ההיאבקות Impact Wrestling. לאחר הופעתם של השניים בתוכנית, אומגה וקאליס הודיעו שהם יופיעו יחדיו ב-9 בדצמבר בפרק של התוכנית Dynamite, שבה הם יצאו בהצהרה חשובה.
תוצאות

| מס' | תוצאות | התניות | זמן |
| --- | --- | --- | --- |
| 1 | MJF ואורנג' קאסידי העפילו לגמר לאחר שהדיחו אחרון את וורדלו | קרב באטל רויאל על טבעת היהלום של דינאמייט | 12:51 |
| 2 | כריס ג'ריקו (עם ג'ייק הייגר ואורטיז) ניצח את פרנקי קאזריאן | קרב יחידים | 10:34 |
| 3 | דוקטור בריט בייקר (עם רבל) ניצחה את ליילה הירש | קרב יחידים | 09:19 |
| 4 | דארבי אלין וקודי רודס (עם ארן אנדרסון) ניצחו את טים טאז (ריקי סטארקס ופאוורהאוס הובס) (עם טאז) | קרב זוגות | 10:32 |
| 5 | קני אומגה ניצח את ג'ון מוקסלי (א) | קרב יחידים על אליפות העולם של AEW | 28:31 |
(א) - מתייחס למתאבק/מתאבקים שהגיעו לקרב כאלוף/אלופים
↑  סדר ההדחות: אייזיאה קאסידי, סרפנטיקו, לות'ר, מאט סיידל, שון ספירס, סקורפיו סקיי, אלכס ריינולדס, ג'ון סילבר, אדם פייג', קיפ סביאן, לי ג'ונסון מארק קוון, מאט הארדי, ג'ואי ג'נלה, מירו, סמי גווארה וילד הג'ונגל
הערות שוליים

↑  AEW הכריז על אירוע 'Winter Is Coming' ב-2 בדצמבר כפרק של התוכנית השבועית Dynamite
↑  טוני חאן: "הפרק הגדול ביותר של Dynamite לפנינו עם הקרב הגדול ביותר בהיסטוריה של התוכנית" בטוויטר
↑  נתוני הצפייה ברשתות הטלוויזיה לתאריך ה-2 בדצמבר 2020 באתר Showbuzz Daily
↑  הביקורת של אריק ביסטון באתר Bleacher Report
↑  הביקורת של וייד קלר באתר Pro Wrestling Torch
↑  החולצה הראשונה של סטינג ב-AEW שברה שיאים חדשים עבור יצרנית הלבוש Pro Wrestling Tees
↑  סרטון הופעת הבכורה של AEW משך תשומת לב רבה ביוטיוב
↑  סטינג עורך את הבכורה ב-AEW וחותם על חוזה ארוך טווח
↑  קרבות זוגות, סטינג מדבר והסגמנט של קבוצת The Inner Circle נקבעו לפרק הבא של Dynamite
↑  קני אומגה זוכה באליפות העולם של AEW, יופיע ביום שלישי בפרק של התוכנית Impact
↑  חדשות מרעישות: אלוף העולם החדש של AEW, קני אומגה, יופיע ביום שלישי בתוכנית Impact בטוויטר
↑  קני אומגה מופיע בתוכנית Impact ויוצר ציפייה עבור AEW שהוא יתחרה על אליפות העולם של Impact
Esri

| --- | --- |

 נתונים כלליים
 מייסדים:  ג'ק דנג'רמונד 
 תקופת הפעילות:  1969–הווה (כ־55 שנים) 
 חברות בנות:  Esri France  ESRI Swiss  ESRI UK  ESRI Germany  ESRI Italy 
 מיקום המטה:  רדלנדס 
 ענפי תעשייה:  תוכנה כשירות 
 מוצרים עיקריים:  ArcGIS, ArcGIS Hub, ArcGIS Server, ArcGIS Engine, ArcGIS Dashboard 
 עובדים:  4,000 (נכון ל־2023) 
  
 www.esri.com
 
Esri (ראשי תיבות של: Environmental Systems Research Institute) היא חברה המפתחת מערכת מידע גאוגרפי (GIS) ומערכות לניהול בסיסי נתונים גאוגרפיים. החברה שהוקמה בתור מכון למחקר הסביבה בשנת 1969 כמשרד ייעוץ לשימושי קרקע, היא בין החברות המרכזיות בתחום מערכות המידע הגאוגרפיות.
מדי שנה מארחת החברה את הכנס השנתי הבינלאומי של המשתמשים, שהתקיים לראשונה בשנת 1981 בקמפוס מטה החברה, אליו הגיעו 16 משתתפים. בשנים האחרונות נערך כנס המשתמשים בסן דייגו, וב-2007 השתתפו בו כ-14,500 אנשים.
בשנת 2012 העניקה Esri שני פרסים למרכז למיפוי ישראל בתחרות בינלאומית שנערכה בארצות הברית בהשתתפות 100,000 ארגונים, מוסדות, וחברות פרטיות מרחבי העולם. הפרס הראשון ניתן על מצוינות במערכות מידע גאוגרפי על שדרוג תשתית המידע הגיאו-מרחבי בישראל. הפרס השני בו זכה המרכז למיפוי ישראל היה על "מפת צפון מזרח הנגב (המכתשים)", שהוכנה במחלקת הכרטוגרפיה של המרכז למיפוי ישראל.
בשנת 2017 העניקה esri פרס לענף הידרוגרפיה בחיל הים על הישגים משמעותיים בתחום המיפוי הימי.
בישראל מיוצגת Esri על ידי חברת סיסטמטיקס.
New Gold

"New Gold" הוא שיר של הלהקה הווירטואלית הבריטית גורילז, בהשתתפות ההרכב המוזיקלי האוסטרלי טיים אימפלה, והראפר האמריקאי בוטי בראון, המציין את שיתוף הפעולה השני של בראון עם הלהקה מאז "Dirty Harry" בשנת 2005. השיר שוחרר ב-31 באוגוסט 2022 כסינגל השני מתוך אלבום האולפן השמיני שלהם, Cracker Island.
רקע

"New Gold" נמצא בעבודה מאז שנת 2020, והטיזר המוקדם ביותר שלו היה פוסט באינסטגרם של נודל מ-1 בפברואר 2020. עם זאת, הרצועה לא נכללה ב-Song Machine, Season One: Strange Timez. נרמז שהשיר עשוי לצאת בסוף כחלק מהעונה השנייה של Song Machine. הוא הושמע לראשונה בהופעה חיה במהלך סיבוב ההופעות העולמי של גורילז ב-19 באוגוסט 2022. השיר שוחרר בסופו של דבר ב-31 באוגוסט 2022 כסינגל השני עבור אלבום האולפן השמיני של גורילז, Cracker Island.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 44 |  |
|  אירלנד | מצעד הסינגלים האירי | 36 |  |
|  ארצות הברית | בילבורד הוט 100 | – |  |
|  ארצות הברית | רדיו אלטרנטיבי | 4 |  |
|  ארצות הברית | מצעד השירים מתחת להוט 100 | 4 |  |
|  ארצות הברית | מצעד שירי הרוק & האלטרנטיביים | 15 |  |
|  הממלכה המאוחדת | מצעד הסינגלים הבריטי | 56 |  |
|  ישראל | מדיה פורסט ישראל | – |  |
|  ישראל | היטליסט | 98 |  |
|  פורטוגל | מצעד הסינגלים הפורטוגזי | 196 |  |
|  קנדה | קנדה הוט 100 | 83 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 99 |  |
הערות שוליים

↑  דיימון אלברן, קווין פארקר, רומי רובינסון וגרג קורסטין
↑  גרג קורסטין, גורילז וקווין פארקר
↑  Hot Rock & Alternative Songs, Billboard, ‏2023 (באנגלית אמריקאית)
| טיים אימפלה |
| --- | --- | --- |
| קווין פארקר • קם אברי • ג'וליאן ברבגאיו • דומיניק סימפר • ג'יי ווטסון | קווין פארקר • קם אברי • ג'וליאן ברבגאיו • דומיניק סימפר • ג'יי ווטסון |  |
| אלבומי אולפן | Innerspeaker‏ • Lonerism‏ • Currents‏ • The Slow Rush |  |
| אלבומי לייב | Live at the Corner‏ • Live Versions |  |
| מיני-אלבומים | Tame Impala (אלבום) |  |
| שירים | Let it Happen‏ • The Less I Know the Better‏ • Feels Like We Only Go Backwards‏ • Elephant |  |